Document ID: 32004D0522

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Απριλίου 2004
για τροποποίηση της οδηγίας 2001/32/ΕΚ για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα
[κοινοποιηθείσα υπό τον αριθμό Ε(2004) 1582]
(Κείμενο που παρουσιάζει ενδιαφέρον για τον ΕΟΧ)
(2004/522/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 2 παράγραφος 1 στοιχείο η) πρώτο εδάφιο,
Εκτιμώντας τα ακόλουθα:
(1)
Το άρθρο 20 της πράξης προσχώρησης του 2003 αναφέρεται στο παράρτημα II της παρούσας απόφασης το οποίο περιλαμβάνει τροποποιήσεις του κοινοτικού κεκτημένου που απαιτούνται από την προσχώρηση. Ωστόσο, το παράρτημα II κατ’ αρχήν λαμβάνει υπόψη μόνον τις προσαρμογές των πράξεων που έχουν θεσπιστεί πριν από την καταληκτική ημερομηνία για τις διαπραγματεύσεις προσχώρησης, δηλαδή την 1η Νοεμβρίου 2002.
(2)
Ωστόσο, είναι αναγκαίο να γίνουν περαιτέρω προσαρμογές στο κεκτημένο, ιδιαίτερα σε πράξεις που θεσπίστηκαν ύστερα από αυτήν την ημερομηνία, καθώς και σε πράξεις που δεν μπορούσαν να περιληφθούν στο παράρτημα II ή που, λόγω αλλαγής των συνθηκών, απαιτούν νέες προσαρμογές.
(3)
Η οδηγία 2001/32/ΕΚ της Επιτροπής, της 8ης Μαΐου 2001, για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα και για την κατάργηση της οδηγίας 92/76/ΕOΚ (2), έχει τροποποιηθεί πολλές φορές μετά την 1η Νοεμβρίου 2002 όσον αφορά ορισμένες διατάξεις που είχαν προσαρμοστεί από την πράξη προσχώρησης του 2003.
(4)
Για λόγους σαφήνειας, είναι σκόπιμο να καθοριστεί ένας ενημερωμένος πλήρης κατάλογος των περιοχών αυτών. Συνεπώς, η οδηγία 2001/32/ΕΚ πρέπει να τροποποιηθεί ανάλογα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η οδηγία 2001/32/ΕΚ τροποποιείται ως εξής:
1)
Το άρθρο 1 αντικαθίσταται από το ακόλουθο κείμενο:
«Άρθρο 1
Οι περιοχές της Κοινότητας που απαριθμούνται στο παράρτημα αναγνωρίζονται ως προστατευόμενες περιοχές κατά την έννοια του άρθρου 2 παράγραφος 1 στοιχείο η) πρώτο εδάφιο της οδηγίας 2000/29/ΕΚ, όσον αφορά τους επιβλαβείς οργανισμούς που απαριθμούνται μαζί με τα ονόματα των εν λόγω περιοχών στο παράρτημα της εν λόγω οδηγίας.
Στην περίπτωση του σημείου 3.1 στοιχείο α) του παραρτήματος, η σχετική περιοχή στην Κύπρο αναγνωρίζεται μέχρι τις 31 Μαρτίου 2006.
Στην περίπτωση του σημείου 6 στοιχείο α) του παραρτήματος, οι σχετικές περιοχές στη Λεττονία, τη Σλοβενία και τη Σλοβακία αναγνωρίζονται έως τις 31 Μαρτίου 2006.
Στην περίπτωση του σημείου 11 στοιχείο α) του παραρτήματος, η σχετική περιοχή στην Κύπρο αναγνωρίζεται έως τις 31 Μαρτίου 2006.
Στην περίπτωση του σημείου 13 στοιχείο α) του παραρτήματος, οι σχετικές περιοχές στην Κύπρο και τη Μάλτα αναγνωρίζονται έως τις 31 Μαρτίου 2006.
Στην περίπτωση του σημείου 2 στοιχείο β) του παραρτήματος, για την Ιρλανδία, την Ιταλία (Apulia, Emilia-Romagna: επαρχίες Forlí-Cesena, Parma, Piacenza και Rimini· Λομβαρδία· Trentino-Alto Adige: αυτόνομη επαρχία Trento· Veneto, εκτός από τις ακόλουθες κοινότητες στην επαρχία Rovigo: Rovigo, Polesella, Villamarzana, Fratta Polesine, San Bellino, Badia Polesine, Trecenta, Ceneselli, Pontecchio Polesine, Arquà Polesine, Costa di Rovigo, Occhiobello, Lendinara, Canda, Ficarolo, Guarda Veneta, Frassinelle Polesine, Villanova del Ghebbo, Fiesso Umbertiano, Castelguglielmo, Bagnolo di Po, Giacciano con Baruchella, Bosaro, Canaro, Lusia, Pincara, Stienta, Gaiba, Salara, από τις ακόλουθες κοινότητες στην επαρχία Padova: Castelbaldo, Barbona, Piacenza d'Adige, Vescovana, S. Urbano, Boara Pisani, Masi, και από τις ακόλουθες κοινότητες στην επαρχία Verona: Palù, Roverchiara, Legnago, Castagnaro, Ronco all'Adige, Villa Bartolomea, Oppeano, Terrazzo, Isola Rizza, Angiari), τη Λεττονία, τη Λιθουανία, την Αυστρία ( [Burgenland, Καρινθία, Κάτω Αυστρία, Τιρόλο (διοικητική περιφέρεια Lienz), Styria, Βιέννη], τη Σλοβενία και τη Σλοβακία, οι σχετικές περιοχές αναγνωρίζονται έως τις 31 Μαρτίου 2006.
Στην περίπτωση του σημείου 1 στοιχείο δ) του παραρτήματος, η σχετική περιοχή στη Λιθουανία αναγνωρίζεται έως τις 31 Μαρτίου 2006.
Στην περίπτωση του σημείου 3 στοιχείο δ) του παραρτήματος, η σχετική περιοχή στη Μάλτα αναγνωρίζεται έως τις 31 Μαρτίου 2006.».
2)
Το παράρτημα τροποποιείται σύμφωνα με το παράρτημα της παρούσας απόφασης.
Άρθρο 2
Ο παρών κανονισμός τίθεται σε ισχύ, με την επιφύλαξη της έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, κατά την ημερομηνία έναρξης ισχύος της εν λόγω συνθήκης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Απριλίου 2004.

Labels: 20
18
16
6